ഡോക്ടേഴ്സിനെതിരെയുള്ള അക്രമങ്ങള് മുന്നറിയിപ്പുമായി ഐ എം എ ഡോക്ടേഴ്സിനെതിരെയുള്ള അക്രമങ്ങള് വെച്ചുപൊറുപ്പിക്കാനാവില്ലെന്ന് ഐ എം എ. അതിക്രമത്തിനെതിരെ കേന്ദ്രനയം കൊണ്ടുവരാന് കേന്ദ്ര സര്ക്കാരിനോട് ആവശ്യപ്പെട്ടതായി ഐ എം എ വ്യക്തമാക്കി . ഡോക്ടേഴ്സിനെതിരെയുണ്ടാകുന്ന അക്രമങ്ങള് വെച്ചുപൊറുപ്പിക്കാനാവില്ല. ഫോര്ട്ട് ആശുപത്രിയില് വനിതാ ഡോക്ടര്ക്കെതിരെ ഉണ്ടായ ആക്രമണം അതിനീചവും സ്ത്രീത്വത്തിനെതിരെയുള്ളത്. ഡോക്ടേഴ്സിനെ സമരത്തിലേക്ക് തള്ളിവിടരുത്. ആരോഗ്യപ്രവര്ത്തകര് ഉന്നയിച്ച ആവശ്യങ്ങള് നടപ്പാക്കണമെന്നും ഐ എം എ നിര്ദേശിച്ചു. ഇതിനിടെ, ആരോഗ്യപ്രവര്ത്തകര്ക്കെതിരെയുള്ള അതിക്രമങ്ങള് തടയണമെന്നാവശ്യപ്പെട്ട് മുഖ്യമന്ത്രി പിണറായി വിജയന് കെജിഎംഒഎ കത്തയച്ചു. ആക്രമണങ്ങള് ആവര്ത്തിക്കാതിരിക്കാന് നടപടി സ്വീകരിക്കണമെന്ന് കത്തില് ആവശ്യപെടുന്നു. Read Also: സംസ്ഥാനത്തെ പി.ജി. ഡോക്ടേഴ്സ് അനിശ്ചിതകാല പണിമുടക്കിലേക്ക് ഡോക്ടര്മാര്ക്കെതിരായ അതിക്രമങ്ങള് തടയാന് ചില നിര്ദേശങ്ങളും കെജിഎംഒഎ മുന്നോട്ടുവച്ചിട്ടുണ്ട്. ആരോഗ്യവകുപ്പിന് കീഴിലുള്ള ആശുപത്രികളെ സ്പെഷ്യല് സോണുകളാക്കണം. അത്യാഹിത വിഭാഗം ഉള്ള ഇടങ്ങളില് പൊലീസ് എയ്ഡ് പോസ്റ്റ് സ്ഥാപിക്കണം. സുരക്ഷാ കാമറ , സെക്യൂരിറ്റി ജീവനക്കാര് തുടങ്ങി ആശുപത്രികളിലെ സജ്ജീകരണം കൂട്ടണം. ആശുപത്രികളിലെ തിരക്ക് കുറയ്ക്കാന് നടപടി സ്വീകരിക്കണമെന്നും കത്തില് നിര്ദേശിക്കുന്നു. Read Also: ഫോര്ട്ട് ആശുപത്രിയില് വനിതാ ഡോക്ടറെ ആക്രമിച്ച സംഭവം ദൃശ്യങ്ങള് ട്വന്്റിഫോറിന് Story Highlight: IMA on Violence against doctors